Felére csökkent a Volkswagen nyeresége
A Volkswagen harmadik negyedéves nyeresége közel a felére esett vissza az elõzõ év azonos periódusához képest. A legnagyobb európai autógyár adózás elõtti nyeresége a 48 százalékos csökkenéssel 711 millió euróra mérséklõdött. A gyár ennek ellenére kitart amellett, hogy teljesíti éves eredmény-elõrejelzését - írja a BBC Online.
A gyár nettó profitja 439 millió euróra csökkent az elõzõ év harmadik negyedévében elért 903 millió euróhoz képest. Értékesítési árbevétele ezzel szemben 21,2 milliárd euróra emelkedett, ami 2,2 százalékos növekedést jelent.

A német autógyár, amely olyan autómárkákat birtokol, mint az Audi, Seat, Skoda és a VW, nyereségének csökkenését az európai, illetve észak- és dél amerikai piacokon tapasztalható, idõsödõ modelljei iránti keresletcsökkenéssel magyarázta.

(Üzleti Negyed)

Ajánlat:

Volkswagen

Korábban:

Csökkentette profit-elõrejelzését a Volkswagen
(2002. július 30.)
nyereség euró adózás Volkswagen AG devizapiac BBC Online